38. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Άριθ. Φ. Δ5/2644/729 της 10/27 Φεβρ.  1971 (ΦΕΚ Β' 158) Περί τροποποιήσεως και συμπληρώσεως διατάξεων τινων της υπ’ αριθ. Δ5/4824/400/63 Κανονιστικής αποφάσεως. Έχοντες υπ’ όψει: 1.Το υπ’ αριθ. 330/60 Β.Δ/μα «περί κωδικοποιήσεως της περί αποκαταστάσεως των αστών προσφύγων Νομοθεσίας Νόμ. 2044/52». 2.Τά υπ’ αριθ. 13 και 15 άρθρα της υπ’ αριθ. Δ5/4824/400/63 κανονιστικής αποφάσεως. 3.Την ανάγκην τροποποιήσεως και συμπληρώσεως της εν προηγουμένη παραγράφω μνημονευομένης αποφάσεως, επί τω τέλει όπως, καταστή δυνατή η παραχώρησις υπό ορισμένας προϋποθέσεις, των κατεχομένων κατά συνιδιοκτησίαν οικημάτων παρά δύο οικογενειών, άνευ συναινέσεως τούτων. 4.Την σύμφωνον γνωμοδότησιν του Κεντρικού Συμβουλίου Στεγάσεως, ληφθείσαν κατά την υπ’ αριθ. 4751/12.1.1971 συνεδρίαν αυτού, αποφασίζομεν: 1.Τροποποιούντες και συμπληρούντες τα άρθρ. 13 και 15 της υπ’ αριθ. Δ5/4824/400/63 υπουργικής αποφάσεως, ορίζομεν τα κάτωθι: α)Κατ’ εξαίρεσιν δεν απαιτείται συναίνεσις δια την κατά συνιδιοκτησίαν παραχώρησιν οικημάτων, κατεχομένων παρά δύο οικογενειών συγκεντρουσών τας νομίμους προϋποθέσεις εφ’ όσον δια της παραχωρήσεως των οικημάτων τούτων, δύναται να εξυπηρετηθούν αι στεγαστικαί ανάγκαι αμφοτέρων των οικογενειών, καθ’ οιονδήποτε τρόπον. β)Περί της τοιαύτης δυνατότητος αποφαίνεται το οικείον Νομαρχιακόν Συμβούλιον Στεγάσεως. γ)Κατά τα λοιπά ισχύουν αι διατάξεις της τροποποιουμένης και συμπληρουμένης υπουργικής αποφάσεως. 2.Η παρούσα δημοσιευθήτω δια της Εφημερίδος της Κυβερνήσεως. Περί αναπροσαρμογής και βελτιώσεως των Στεγαστικών Προγραμμάτων του Υπουργείου Κοινων. Υπηρεσιών και του Οργανισμού Εργατικής Κατοικίας βλ. εν Ν.Δ. 1138/1972 (κατωτ. σελ. 440, 11). 